# Uradni list C 225A/2019

| | ISSN 1977-1045 |
| --- | --- |
| Uradni list
  Evropske unije | C 225A |
| | |
| Slovenska izdaja | Informacije in objave | Letnik 625. julij 2019 |

ISSN 1977-1045

Uradni list

Evropske unije

C 225A

Slovenska izdaja

Informacije in objave

Letnik 625. julij 2019

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2019/C 225 A/01 | Generalni direktorat Eurostat  –  Objava prostega delovnega mesta direktorice/direktorja direktorata ESTAT.C Makroekonomska statistika v Luxembourgu (razred AD 14) (člen 29(2) kadrovskih predpisov) – COM/2019/10389 | 1 |

Vsebina

Stran

V   Objave

UPRAVNI POSTOPKI

Evropska komisija

2019/C 225 A/01

Generalni direktorat Eurostat  –  Objava prostega delovnega mesta direktorice/direktorja direktorata ESTAT.C Makroekonomska statistika v Luxembourgu (razred AD 14) (člen 29(2) kadrovskih predpisov) – COM/2019/10389

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 5.7.2019 | SL | Uradni list Evropske unije | CA 225/1 |
| --- | --- | --- | --- |

5.7.2019

SL

Uradni list Evropske unije

CA 225/1

---

Generalni direktorat Eurostat

Objava prostega delovnega mesta direktorice/direktorja direktorata ESTAT.C „Makroekonomska statistika“ v Luxembourgu (razred AD 14)

(člen 29(2) kadrovskih predpisov)

COM/2019/10389

(2019/C 225 A/01)

Predstavitev delodajalca

Eurostat je eden od generalnih direktoratov Evropske komisije. Za Evropsko unijo opravlja statistične storitve visoke kakovosti, ki koristijo evropskim institucijam, državam članicam, finančnim trgom, poslovni skupnosti, državljanom, raziskovalcem in medijem.

Eurostat je odgovoren za usklajevanje in krepitev upravljanja evropskega statističnega sistema (ESS), da se vsem uporabnikom omogoči enostaven dostop do pravočasnih, zanesljivih in primerljivih statističnih podatkov na ravni EU. Pristojen je za pripravo vseh zakonodajnih predlogov EU na statističnem področju. Poleg tega sodeluje z mednarodnimi organizacijami na področju uradnih statistik ter podpira države zunaj EU pri izboljšanju njihovih statističnih sistemov.

Direktorat C „Makroekonomska statistika“ ima 5 enot in okoli 120 zaposlenih (stalno in nestalno osebje) ter upravlja proračun v višini približno 16 milijonov EUR. Pokriva statistično področje nacionalnih računov: metodologijo nacionalnih računov, kazalnike, pripravo nacionalnih računov, statistiko za administrativne namene, statistiko cen, paritete kupne moči in stanovanjsko statistiko.

Pisarne Eurostata so v Luxembourgu.

Delovno mesto

To zahtevno in pomembno delovno mesto direktorice oziroma direktorja direktorata za makroekonomsko statistiko v Eurostatu zajema naslednje glavne naloge:

| — | vodenje in strateško upravljanje na bistvenem statističnem področju nacionalnih računov: metodologija nacionalnih računov, kazalniki, priprava nacionalnih računov, statistika za administrativne namene, statistika cen, paritete kupne moči in stanovanjska statistika, |
| --- | --- |

—

vodenje in strateško upravljanje na bistvenem statističnem področju nacionalnih računov: metodologija nacionalnih računov, kazalniki, priprava nacionalnih računov, statistika za administrativne namene, statistika cen, paritete kupne moči in stanovanjska statistika,

| — | vodenje in strateško upravljanje pri izkazovanju in sporočanju statistike in podatkov, ki jih pripravi zadevni direktorat, |
| --- | --- |

—

vodenje in strateško upravljanje pri izkazovanju in sporočanju statistike in podatkov, ki jih pripravi zadevni direktorat,

| — | zastopanje direktorata v ključnih odnosih z:






  — | drugimi službami Evropske komisije, kot sta Generalni direktorat za gospodarske in finančne zadeve (GD ECFIN) in Generalni direktorat za proračun (GD BUDG), ter drugimi institucijami Evropske unije, na primer Evropskim računskim sodiščem, |
| --- | --- | --- |

—

zastopanje direktorata v ključnih odnosih z:

—

drugimi službami Evropske komisije, kot sta Generalni direktorat za gospodarske in finančne zadeve (GD ECFIN) in Generalni direktorat za proračun (GD BUDG), ter drugimi institucijami Evropske unije, na primer Evropskim računskim sodiščem,

| — | zunanjimi deležniki, kot so zadevni organi ESS, nacionalni statistični uradi, ministrstva za finance, nacionalne centralne banke in mednarodni organi, na primer ECB, Mednarodni denarni sklad, ZN in OECD, |
| --- | --- |

—

zunanjimi deležniki, kot so zadevni organi ESS, nacionalni statistični uradi, ministrstva za finance, nacionalne centralne banke in mednarodni organi, na primer ECB, Mednarodni denarni sklad, ZN in OECD,

| — | upravljanje človeških in finančnih virov. |
| --- | --- |

—

upravljanje človeških in finančnih virov.

Direktor oziroma direktorica deluje kot odredbodajalec na podlagi nadaljnjega prenosa pooblastil v skladu s finančnimi pravili in predpisi Evropske komisije.

Profil kandidata/kandidatke

Od uspešnega kandidata ali kandidatke pričakujemo:

| (a) | vodstvene izkušnje, zlasti:






  — | zelo dobro sposobnost upravljanja in vodenja upravnega organa na strateški in vodstveni ravni, |
| --- | --- | --- |

(a)

vodstvene izkušnje, zlasti:

—

zelo dobro sposobnost upravljanja in vodenja upravnega organa na strateški in vodstveni ravni,

| — | dokazano uspešnost na vodstvenem položaju, vključno z upravljanjem človeških in finančnih virov, |
| --- | --- |

—

dokazano uspešnost na vodstvenem položaju, vključno z upravljanjem človeških in finančnih virov,

| — | razumevanje načrtovanja, izvajanja in spremljanja dela Eurostata v skladu s postopki, ki se uporabljajo v Evropski komisiji, |
| --- | --- |

—

razumevanje načrtovanja, izvajanja in spremljanja dela Eurostata v skladu s postopki, ki se uporabljajo v Evropski komisiji,

| — | odlično sposobnost vodenja in motiviranja velike večnacionalne in večsektorske ekipe. |
| --- | --- |

—

odlično sposobnost vodenja in motiviranja velike večnacionalne in večsektorske ekipe.

Kandidat oziroma kandidatka bo del vodstvene ekipe generalnega direktorata. V tem smislu bogate izkušnje z delom v vodstveni ekipi pomenijo prednost;

| (b) | strokovno znanje in izkušnje, zlasti:






  — | zelo dobro poznavanje prednostnih nalog Evropske komisije in zadevnih politik EU, zlasti ekonomskih politik, politik v zvezi z lastnimi sredstvi EU, izvajanja trgovinske politike in spremljanja makroekonomskih neravnotežij, |
| --- | --- | --- |

(b)

strokovno znanje in izkušnje, zlasti:

—

zelo dobro poznavanje prednostnih nalog Evropske komisije in zadevnih politik EU, zlasti ekonomskih politik, politik v zvezi z lastnimi sredstvi EU, izvajanja trgovinske politike in spremljanja makroekonomskih neravnotežij,

| — | temeljito razumevanje razvoja, priprave in uporabe evropske statistike ter delovanja ESS, |
| --- | --- |

—

temeljito razumevanje razvoja, priprave in uporabe evropske statistike ter delovanja ESS,

| — | dobro presojo in izkazano inovativnost ter iniciativnost za razvijanje in uresničevanje novih zamisli, |
| --- | --- |

—

dobro presojo in izkazano inovativnost ter iniciativnost za razvijanje in uresničevanje novih zamisli,

| — | dobro znanje in izkušnje s področja ekonomije in/ali dobro razumevanje makroekonomske statistike pomenijo prednost; |
| --- | --- |

—

dobro znanje in izkušnje s področja ekonomije in/ali dobro razumevanje makroekonomske statistike pomenijo prednost;

| (c) | komunikacijske/pogajalske in druge spretnosti, zlasti:






  — | dobre komunikacijske, medosebne in pogajalske spretnosti ter spretnosti mreženja, s katerimi lahko kandidat oziroma kandidatka vodi razprave, jasno komunicira, učinkovito zastopa Evropsko komisijo in vzpostavlja dobre delovne odnose z drugimi evropskimi in neevropskimi institucijami, |
| --- | --- | --- |

(c)

komunikacijske/pogajalske in druge spretnosti, zlasti:

—

dobre komunikacijske, medosebne in pogajalske spretnosti ter spretnosti mreženja, s katerimi lahko kandidat oziroma kandidatka vodi razprave, jasno komunicira, učinkovito zastopa Evropsko komisijo in vzpostavlja dobre delovne odnose z drugimi evropskimi in neevropskimi institucijami,

| — | odlične analitične spretnosti ter sposobnost reševanja organizacijskih in operativnih težav s pristopom, usmerjenim v rezultate, |
| --- | --- |

—

odlične analitične spretnosti ter sposobnost reševanja organizacijskih in operativnih težav s pristopom, usmerjenim v rezultate,

| — | izostren občutek za presojo pri politično občutljivih vprašanjih. |
| --- | --- |

—

izostren občutek za presojo pri politično občutljivih vprašanjih.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | Državljanstvo: imeti morajo državljanstvo države članice Evropske unije. |
| --- | --- |

—

Državljanstvo: imeti morajo državljanstvo države članice Evropske unije.

| — | Visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

Visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju). |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju).

| — | Delovne izkušnje: imeti morajo vsaj 15 let delovnih izkušenj po pridobitvi diplome na ravni, za katero so usposobljeni po zgoraj navedeni izobrazbi, od tega vsaj pet let na področju ekonomije. |
| --- | --- |

—

Delovne izkušnje: imeti morajo vsaj 15 let delovnih izkušenj po pridobitvi diplome na ravni, za katero so usposobljeni po zgoraj navedeni izobrazbi, od tega vsaj pet let na področju ekonomije.

| — | Vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (1) na področju, relevantnem za to delovno mesto. |
| --- | --- |

—

Vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (1) na področju, relevantnem za to delovno mesto.

| — | Jeziki: temeljito morajo obvladati enega od uradnih jezikov Evropske unije (2) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku. |
| --- | --- |

—

Jeziki: temeljito morajo obvladati enega od uradnih jezikov Evropske unije (2) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku.

| — | Starostna omejitev: biti morajo mlajši od običajne upokojitvene starosti, ki jo uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (3)). |
| --- | --- |

—

Starostna omejitev: biti morajo mlajši od običajne upokojitvene starosti, ki jo uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (3)).

Poleg tega morajo kandidati in kandidatke imeti izpolnjene vse zakonske obveznosti glede služenja vojaškega roka ter biti moralno primerni in fizično sposobni za opravljanje nalog.

Izbor in imenovanje

Evropska komisija bo direktorico oziroma direktorja izbrala in imenovala v skladu s svojimi postopki za izbor in zaposlovanje (glej dokument o politiki glede visokih uradnikov – Compilation Document on Senior Officials Policy (4)).

V tem izbirnem postopku bo Evropska komisija ustanovila predizbirno komisijo. Ta komisija bo proučila vse prijave, opravila prvo preverjanje izpolnjevanja pogojev za prijavo in opredelila kandidate oziroma kandidatke, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki bodo povabljeni na razgovor.

Kandidati oziroma kandidatke, povabljeni na razgovor s Posvetovalnim odborom Evropske komisije za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor Evropske komisije za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za opravljanje funkcije direktorice oziroma direktorja.

S kandidati oziroma kandidatkami z ožjega seznama Posvetovalnega odbora Evropske komisije za imenovanja bo(-do) opravil(-i) razgovor član(-i) Komisije, katerega(-ih) portfelj vključuje Eurostat.

Po teh razgovorih bo Evropska komisija sprejela odločitev o imenovanju.

Iz operativnih razlogov in zaradi čim hitrejšega dokončanja izbirnega postopka, kar je v interesu tako kandidatk in kandidatov kot institucije, bo izbirni postopek potekal samo v angleščini in/ali francoščini (5).

Enake možnosti

Evropska komisija izvaja politiko enakih možnosti in nediskriminacije v skladu s členom 1d kadrovskih predpisov (6).

Pogoji zaposlitve

Plača in pogoji zaposlitve so določeni v kadrovskih predpisih (7).

Uspešni kandidat ali kandidatka se zaposli kot uradnik oziroma uradnica v razredu AD 14 ter glede na obseg delovnih izkušenj razvrsti v stopnjo 1 ali 2 navedenega razreda.

Uspešni kandidat ali kandidatka mora uspešno opraviti devetmesečno poskusno dobo, ki po kadrovskih predpisih velja za vse novozaposlene.

Kraj zaposlitve je Luxembourg, kjer je sedež Eurostata.

Neodvisnost in izjava o interesih

Od direktorice oziroma direktorja se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njeno oziroma njegovo neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletišču in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu

Rok za prijavo

Rok za prijavo je 5. september 2019 12.00; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta z dne 23. oktobra 2018 (8). To velja zlasti za zaupnost in varnost takih podatkov .

---

(1)  Kandidati in kandidatke morajo v življenjepisu za vsa leta, v katerih so pridobili vodstvene izkušnje, navesti: (1) naziv in vlogo vodstvenih položajev, (2) število zaposlenih, za katere so bili na teh položajih odgovorni, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(2)  http://eur-lex.europa.eu/legal-content/SL/TXT/PDF/?uri=CELEX:01958R0001-20130701&qid=1408533709461&from=SL

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Izbirne komisije bodo zagotovile, da domači govorci in govorke teh jezikov ne bodo imeli neupravičene prednosti.

(6)  http://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=SL

(7)  http://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=SL

(8)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---